CELEX: 22010D0086
Language: hu
Date: 2010-07-02 00:00:00
Title: Az EGT Vegyes Bizottság 86/2010 határozata ( 2010. július 2. ) az Európai Gazdasági Térségről szóló megállapodás X. mellékletének (A szolgáltatásokról általában) módosításáról

21.10.2010   
            
            
               HU
            
            
               Az Európai Unió Hivatalos Lapja
            
            
               L 277/40
            
         AZ EGT VEGYES BIZOTTSÁG 86/2010 HATÁROZATA
   (2010. július 2.)
   az Európai Gazdasági Térségről szóló megállapodás X. mellékletének (A szolgáltatásokról általában) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás X. mellékletét a 2009. június 9-i 45/2009 EGT vegyes bizottsági határozat (1) módosította.
            
         
               (2)
            
            
               A belső piaci szolgáltatásokról szóló 2006/123/EK európai parlamenti és tanácsi irányelv VI. fejezete alapján a tagállamok közötti, elektronikus úton történő információcserével kapcsolatos gyakorlati intézkedések megállapításáról szóló, 2009. október 2-i 2009/739/EK bizottsági határozatot (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás X. melléklete az 1. pontot (2006/123/EK európai parlamenti és tanácsi irányelv) követően a következő szöveggel egészül ki:
   
               „1a.
            
            
               
                  32009 D 0739: a Bizottság 2009. október 2-i 2009/739/EK határozata a belső piaci szolgáltatásokról szóló 2006/123/EK európai parlamenti és tanácsi irányelv VI. fejezete alapján a tagállamok közötti, elektronikus úton történő információcserével kapcsolatos gyakorlati intézkedések megállapításáról (HL L 263., 2009.10.7., 32. o.).”
            
         2. cikk
   A 2009/739/EK határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. július 3-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2010. július 2-án.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
      
   
   
      (1)  HL L 162., 2009.6.25., 23. o.
   
      (2)  HL L 263., 2009.10.7., 32. o.
   
      (3)  Alkotmányos követelmények fennállását nem jelezték.